Covid-19-statistieke: Net meer as 18 000 aktiewe gevalle(Argieffoto: Unsplash) Nog 339 nuwe gevalle van Covid-19 is landwyd aangemeld, wat die algehele syfer volgens die Nasionale Instituut vir Oordraagbare Siektes (Nios) op 2 923 393 te staan bring. Daar is tans 18 080 aktiewe gevalle landwyd en 2 816 018 mense het reeds van die virus herstel. Die sterftesyfer staan in hierdie stadium op 89 295 nadat ŉ bykomende 44 sterftes aangemeld is. Net meer as 30 000 toetse vir die koronavirus is sedert die vorige verslag gedoen en dit verteenwoordig ŉ positiwiteitskoers van 1,1%. #COVID19 UPDATE: A total of 30,229 tests were conducted in the last 24hrs, with 339 new cases, which represents a 1.1% positivity rate. A further 44 #COVID19 related deaths have been reported, bringing total fatalities to 89,295 to date. See more here: https://t.co/KTRbmpd7ie pic.twitter.com/a57kT55FWo — NICD (@nicd_sa) November 5, 2021 In hierdie stadium is die meeste nuwe gevalle nou in Gauteng (26%), gevolg deur die Wes-Kaap (19%), KwaZulu-Natal (14%), die Vrystaat (13%), die Oos-Kaap, Mpumalanga en Noord-Kaap (7% elk) Noordwes (6%) en Limpopo (1%). Nuwe gevalle per provinsie: Altesame 3 895 mense word tans in hospitale vir die siekte behandel en nog 41 mense is sedert die vorige verslag vir Covid-19 opgeneem. Tot dusver is 23 101 617 dosisse van die entstof toegedien, 126 598 sedert ŉ dag gelede. Die departement van gesondheid sê net meer as 39% van die land se volwasse bevolking het reeds ŉ dosis van die entstof ontvang.